***Prilog I***

**Izjava ponuditelja**

Za predmetni postupak nabave dajem slijedeću izjavu:

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(ime i prezime)

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , OIB: \_\_\_\_\_\_\_\_\_\_\_\_\_\_\_\_\_\_\_\_

(naziv gospodarskog subjekta)

pod materijalnom i krivičnom odgovornošću izjavljujem kako su u nastavku navedeni podaci istiniti:

* ponuditelj ispunjava traženo prema opisu predmeta nabave za koji se daje ova ponuda,
* gospodarski subjekt i/ili podugovaratelj je upisan u sudski, obrtni, strukovni ili drugi odgovarajući registar u državi poslovnog nastana.
* gospodarski subjekt i/ili podugovaratelj ili osoba ovlaštena za njegovo zakonsko zastupanje nije pravomoćno osuđena za kazneno djelo sudjelovanja u zločinačkoj organizaciji, korupciji, prijevari, terorizmu, financiranju terorizma, pranju novca, dječjeg rada ili drugih oblika trgovanja ljudima;
* gospodarski subjekt i/ili podugovaratelj je ispunio obvezu plaćanja dospjelih poreznih obveza i obveza za mirovinsko i zdravstveno osiguranje.

U, \_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_ 2024.

Potpis

***Prilog II***

**PONUDBENI LIST – SF.3.4.11.01.0403**

**Predmet nabave:** NABAVA I PODJELA PAKETA KUĆANSKIH I OSNOVNIH HIGIJENSKIH POTREPŠTINA „Pomoć u kući- život u sreći 4“, SF.3.4.11.01.0033

**Naručitelj:** Udruga mladih “Mladi u Europskoj uniji”

Sjedište: Prilaz tvornici 41,

Šibenik

OIB: 27785065949

|  |  |
| --- | --- |
| Ponuditelj |  |
| Sjedište |  |
| OIB |  |
| Broj računa (IBAN) |  |
| Obveznik PDV-a (Da-Ne) |  |
| Adresa za dostavu pošte: |  |
| Elektronička pošta: |  |
| Kontakt osoba: |  |
| Telefon: |  |
| Mobitel: |  |
| Ime i prezime te OIB stvarnog vlasnika upisanog u Registar stvarnih vlasnika:[[1]](#footnote-1) |  |

Suglasni smo s pozivom na dostavu ponude higijenskih potrepština u sklopu projekta „Pomoć u kući- život u sreći 4 „sukladno uvjetima iz Dokumentacije za nadmetanje, a prema troškovniku koji čini sastavni dio dokumentacije za nadmetanje nudimo:

Cijena ponude ............................................. eura (bez PDV-a)

PDV: .............................................

Ukupno ............................................. eura (brojevima)

1. Rok valjanosti ponude je trideset (30) dana od dana slanja ponude.

Nakon što je proučio i razumio Dokumentaciju za nadmetanje za nabavu higijenskih potrepština projekta „Pomoć u kući- život u sreći 4“ Ponuditelj daje ponudu za cjelokupni predmet nabave koji je opisan u Troškovniku – SF.3.4.11.01.0033 (Prilog III), a sve u skladu sa dokumentacijom.

Broj: \_\_\_\_\_\_\_\_\_\_\_\_\_\_\_

Mjesto: \_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_ 2024. godine

Ponuditelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(tiskano upisati ime i prezime ovlaštene osobe ponuditelja)*

\_\_\_\_\_\_\_\_\_\_

*Potpis i pečat*

***Prilog IV***

**UDRUGA MLADIH “MLADI U EUROPSKOJ UNIJI”,** Prilaz tvornici 41, 22 000 Šibenik**,** OIB: 27785065949

kojeg zastupa predsjednik udruge Martin Mrša, (u daljnjem tekstu: Naručitelj) ili NOJN

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime tvrtke), OIB: \_\_\_\_\_\_\_\_\_\_\_\_\_\_\_

kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ( u daljnjem tekstu

Isporučitelj)

Sklopili su dana \_\_\_\_\_\_\_\_\_\_\_\_\_\_\_\_\_\_\_\_\_ godine sljedeći

**UGOVOR**

**o nabavi higijenskih potrepština**

PREDMET UGOVORA

članak 1.

(1) Ovaj ugovor sklapa se temeljem provedenog postupka nabave javnog nadmetanja za osobe koje nisu obveznici Zakona o javnoj nabavi, objavljenog na web stranicama Europski strukturni i investicijski fondovi https://strukturnifondovi.hr/nabave-lista/u sklopu projekta „Pomoć u kući- život u sreći 4, SF.3.4.11.01.0033“ i Naručiteljeve Odluke o odabiru ponude od dana xx.xx. 2024.

(2) Ovim se Ugovorom uređuju međusobni odnosi, prava i obveze Naručitelja i Isporučitelja u izvršenju predmeta Ugovora sukladno Dokumentaciji za nadmetanje u postupku nabave higijenskih potrepština sukladno Troškovniku (dalje u tekstu: Roba) i ponudi odabranog Isporučitelja broj \_\_\_\_\_\_\_\_\_od dd.mm. 2024. godine.

Isporučitelj se obvezuje isporučiti okvirno 3.960 paketa potrepština.

(3) Ponuda, ponudbeni troškovnik te Dokumentacija za nadmetanje nalaze se u prilogu ovoga ugovora i čine njegov sastavni dio.

(4) Isporučitelj se obvezuje prilikom izvršenja ovoga Ugovora u okviru ugovorenih cijena i količina osigurati besprijekornu kakvoću, način pakiranja, način prijevoza te ostale parametre vezane za proizvodnju, prijevoz i stavljanje na tržište nabavnih artikala, a u skladu s važećim pozitivnim propisima Republike Hrvatske.

VRSTA, ROK, MJESTO I NAČIN ISPORUKE ROBE

članak 2.

(1) Isporučitelj se obvezuje Naručitelju isporučivati Robu sukladno svim zahtjevima navedenim u tehničkim specifikacijama sadržanim u troškovniku, cjelokupnoj Dokumentaciji za nadmetanje i svojoj ponudi.

(2) Isporučitelj se obvezuje svu Robu specificiranu narudžbama isporučivati jednom mjesečno, najkasnije do 20.-og u mjesecu, u periodu do 22.03.2027..

(3) Isporučitelj se obvezuje Robu isporučivati na primatelja i adresu isporuke na području Republike Hrvatske:

Prilaz tvornici 41, 22 000 Šibenik.

(4) Isporučitelj se obvezuje prije početka prve isporuke a u dogovoru s Naručiteljem, u sjedište Naručitelja dostaviti na uvid jedan primjer paketa A i jedan primjer paketa B.

(5) Isporučitelj se obvezuje isporuku Robe započeti u roku od 10 dana računajući od dana zaprimanja pisane narudžbe Naručitelja.

(6) Isporučitelj se obvezuje Naručitelju dostaviti plan isporuke Robe najkasnije 48 sata prije početka isporuke, te se obvezuje da u roku petnaest (15) dana od dana početka isporuke isporučiti svu količinu Robe iz pisane narudžbe.

(7) U slučaju nepridržavanja početka roka isporuke i roka isporuke Robe navedenih u točkama 5 i 6 ovog članka, odnosno kašnjenja s isporukom Robe, Naručitelj ima pravo na teret Isporučitelja obračunati penalizaciju u iznosu od 0,5 ‰ (promila) od ukupne vrijednosti pojedinačne narudžbe Robe (s PDV-om) za svaki kalendarski dan kašnjenja. Pri tome, ukupan iznos penalizacije ne smije prijeći iznos od 5% ukupne vrijednosti Ugovora s PDV-om.

(8) Isporučitelj će Robu, na određeno mjesto isporuke navedene u članku 2. stavak 3. ovoga

Ugovora, isporučivati isključivo radnim danom i to najkasnije do 15:00 sati.

(9) Naručitelj zadržava pravo izmjene uvjeta isporuke, o čemu se obvezuje u pisanom obliku izvijestiti Isporučitelja najmanje osam (8) dana prije početka isporuke Robe za određeno mjesto isporuke ili početka isporuke po jednoj narudžbi.

(10) Isporučitelj je u cijelosti odgovoran za prijevoz i isporuku robe koja je predmet ovog ugovora.

(11) Naručitelj se obvezuje već kod prve narudžbe upoznati Isporučitelja sa logističkim kapacitetima i mogućnostima zaprimanja Robe od strane primatelja kako bi Isporučitelj mogao prilagoditi vrstu vozila i način isporuke Robe na određeno mjesto isporuke.

(12) Isporučitelj se obvezuje Robu isporučivati u paketima zapakiranu u odgovarajuću papirnatu ambalažu složenu prema vrstama paketa, u ambalaži koja jamči očuvanje kvalitete prilikom

skladištenja i transporta.

(13) Higijenske potrepštine isporučuju se pakirane u ambalaži koja može biti kartonska kutija ili

od drugog biorazgradivog i/ili recikliranog materijala. Prašak za veš/rublje se također

obavezno dostavlja unutar ambalaže.

(14) Kod odabira ambalaže za pakiranje paketa potrebno je voditi računa o rukovanju s pakiranjem kod transporta kako ne bi došlo do rasipanja sadržaja i drugih manipulativnih problema.

(15) Kvantitativan i kvalitativan prijam Robe obavljat će ovlašteni predstavnici. Ako isporučena roba količinom odgovara traženom, ovlaštena osoba Naručitelja na adresi primatelja čitko ispisuje ime i prezime na dostavnom dokumentu te potpisuje i zadržava jedan primjerak dostavnog dokumenta.

(16) U slučaju da se prilikom preuzimanja utvrdi kvalitativni i/ili kvantitativni nedostatak Robe, Naručitelj je dužan sastaviti zapisnik o utvrđenoj činjenici te ga potpisanog i ovjerenog dostaviti Isporučitelju radi reklamacije i u svrhu otklanjanja nedostatka.

(17) Isporučitelj se obvezuje da će uočeni nedostatak ispraviti, otkloniti ili nadoknaditi najkasnije u roku od 48 sati (dva dana) računajući od sata primitka reklamacije.

(18) Naručitelj će isporučenu Robu preuzeti samo ako je u skladu sa specifikacijama u troškovniku. Izmjene u sadržaju paketa moguće su jedino uz pisano odobrenje Naručitelja, a na zamolbu Isporučitelja. Naručitelj će izmjene u sadržaju paketa prihvatiti jedino ako su izmjenom ponuđeni artikli kvalitativno i kvantitativno jednaki ili bolji u odnosu na sadržaj paketa iz odabrane ponude, a razlozi za potrebom izmjene detaljno objašnjeni. Niti jedna odobrena izmjena u sadržaju paketa ne smije rezultirati izmjenom cijene ponuđenog artikla bez PDV-a.

CIJENA, ROK I NAČIN PLAĆANJA

članak 3.

(1) Naručitelj i Izvršitelj su suglasni da ukupna cijena ugovorene Robe za količine iz članka

1. stavak 2. ovoga Ugovora iznosi :

xx EUR bez PDV-a

(slovima: )

PDV: xx EUR

(slovima: )

xx EUR ukupno s PDV-om

(slovima: )

(2) U ugovorenu cijenu iz prethodnog stavka ovog članka uključeni su svi troškovi Isporučitelja vezani za pakiranje, označavanje, transport i isporuku Robe iz ovoga ugovora. Ugovorene jedinične cijene iz ponudbenog troškovnika su nepromjenjive za cijelo vrijeme trajanja ovoga ugovora. Pretpostavlja se da je Isporučitelj proučio važeće propise u Republici Hrvatskoj koji se odnose na njegovo poslovanje, a posebno one koje se odnose na njegove obveze plaćanja takse, poreza (osim PDV-a) i druga davanja, te da po osnovu istih neće i ne može tražiti izmjenu ukupno ugovorene cijene. Porez na dodanu vrijednost za isporučenu robu obračunavat će se prema važećim zakonskim propisima.

(3) Naručitelj će Isporučitelju platiti stvarno i uredno isporučenu Robu u roku od 30 dana od zaprimanja računa.

(4) Isporučitelj je po završetku uredno izvršenih isporuka po jednoj narudžbi iz ovoga Ugovora dužan ispostaviti Naručitelju račun.

(5) Račun Isporučitelja sadrži sve zakonske elemente računa te detaljnu specifikaciju dobara koje odgovaraju opisu i specifikaciji dobara definiranih ovim ugovorom.

(6) Plaćanje isporučene Robe obavlja se uplatom na račun Isporučitelja IBAN broj: HR

otvorenog kod banke\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(7) Pod dobrim izvršenjem ugovora podrazumijeva se izvršenje svih obveza Isporučitelja iz ovoga ugovora odnosno da se ugovorene isporuke predmetne robe izvrše u ugovorenoj kvaliteti i ugovorenim rokovima, a možebitni nedostaci potpuno otklone.

(8) Predujam je isključen.

JAMSTVO ZA UREDNO IZVRŠENJE UGOVORA

članak 4.

(1) Isporučitelj se u roku od petnaet (15) dana od dana sklapanja ovoga ugovora obvezuje predati Naručitelju jamstvo za uredno izvršenje ugovora na iznos od pet posto (5%) od ukupno ugovorene cijene bez PDV-a u korist Naručitelja u obliku bjanko zadužnice zaokružene na prvi veći iznos ili u obliku uplate novčanog pologa u iznosu od 5% ukupne vrijednosti Ugovora bez iznosa PDV-a na žiro račun Naručitelja: HR5324020061101186724. Po urednom izvršenju i isteku ovog Ugovora o nabavi, Naručitelj će u roku od 15 dana od dana isteka Ugovora u korist Isporučitelja izvršiti povrat jamstva za uredno izvršenje ugovora.

(2) Trajanje jamstva za uredno izvršenje ovog ugovora mora imati rok važenja 30 (trideset) dana dulji od dana isteka ugovora. Jamstvo za uredno izvršenje ugovora može se aktivirati ako nastupi bilo koji od sljedećih slučajeva neizvršavanja odredbi ovoga ugovora, odnosno ugovornih obveza:

- neisporučivanje naručene robe,

- nepoštivanje rokova isporuke,

- obračunavanje cijena koje nisu ugovorene,

- nepoštivanje kvalitete i kvantitete predmetne Robe specificirane u ponudbenom troškovniku

- nepoštivanje ugovorenog načina pakiranja Robe,

- nepoštivanje zahtjeva Naručitelja vezano uz mjesta i način isporuke Robe.

(3) U slučaju povrede ugovornih obveza iz prethodnog stavka ovog članka, Naručitelj će Isporučitelju uputiti opomenu kojom zahtijeva da se učinjeni propust ispravi u danom roku.

(4) U slučaju da Isporučitelj ne ispravi učinjeni propust u roku danom u opomeni, Naručitelj ima pravo naplatiti jamstvo te raskinuti ugovor.

NADZOR

članak 5.

1) Ugovorne strane su suglasne da Naručitelj zadržava pravo davanja prijedloga, uputa i primjedbi Isporučitelju u vezi s provedbom ugovorenih poslova.

(2) Ugovorne strane se obvezuju na međusobnu komunikaciju pisanim putem ili putem elektroničke pošte, a adrese, imena i prezimena, brojevi telefona, faksa i e-adrese osoba za kontakt s obje ugovorne strane bit će razmijenjene odmah po sklapanju ovoga ugovora.

(3) U slučaju promjene bilo kojeg podatka za slanje obavijesti i komunikaciju, ugovorna strana se obvezuje da će bez odlaganja obavijestiti u pisanom obliku o tome drugu stranu.

TAJNOST PODATAKA

članak 6.

(1) Isporučitelj se obvezuje da će sve informacije koje dozna tijekom provedbe ovoga ugovora držati u tajnosti, odnosno da ih neće u cijelosti ili u pojedinim dijelovima davati na uvid trećim osobama, umnožavati koristiti ili distribuirati u druge svrhe, osim u svrhu provedbe ovoga Ugovora. Ova obveza Isporučitelja ostaje trajno, i nakon isteka ovoga ugovora.

PREKID UGOVORA

članak 7.

(1) Ugovorne strane su suglasne da se važenje ovoga Ugovora može prekinuti prije isteka njegova roka valjanosti dogovorom ugovornih strana, ili pak u slučaju nastupa sljedećih okolnosti:

- ako zbog više sile nije moguće ispuniti ugovorne obveze

- u slučajevima navedenim u članku 4. stavcima 2 i 4 ovog Ugovora.

(2) U slučaju raskida ovoga Ugovora prije isteka roka njegove valjanosti, ugovornim stranama ostaju sva prava i obveze koje su nastale u tijeku važenja ovoga Ugovora.

ZAVRŠNE ODREDBE

članak 8.

(1) Izmjene i dopune ovog Ugovora valjane su samo ako su sačinjene u pisanom obliku.

(3) Izmjene ugovora nisu dopuštene ukoliko su takve prirode da bi, u slučaju da su postojale prije te da su bile unesene u DzN, izmijenile uvjete odabira u trenutku kada je donesena Odluka o odabiru i potpisan ugovor.

članak 9.

(1) Na pitanja koja nisu uređena ovim Ugovorom, primjenjuju se odredbe Zakona o obveznim

odnosima i drugi pravno relevantni propisi Republike Hrvatske.

(2) Sve možebitne sporove proizašle iz ovoga ugovora ugovorne strane će nastojati riješiti sporazumno. Ako u tome ne uspiju, svi sporovi koji proizlaze iz ovoga ugovora i u vezi s njim, uključujući i sporove koji se odnose na pitanja njegovog valjanog nastanka, povrede ili prestanka, kao i na pravne učinke koji iz toga proistječu, konačno će se riješiti u nadležnosti stvarno nadležnog suda u Šibeniku.

članak 10.

(1) Ovaj ugovor stupa na snagu danom potpisa posljednje ugovorne strane.

(2) Ovaj ugovor sačinjen je u 5 (pet) istovjetnih primjeraka od kojih svaki ima snagu originala, od čega su 3 (tri) primjerka za Naručitelja, a 2 (dva) za Isporučitelja.

U Šibeniku, dd.mm. 2024.

za Naručitelja za Isporučitelja

Martin Mrša, predsjednik udruge xy, direktor

1. Odabrani ponuditelj će biti obvezan dostaviti Izvadak iz Registra stvarnih vlasnika [↑](#footnote-ref-1)